Diari Oficial de la Generalitat Valenciana


Sumari del DOGV 1728, del 20-02-1992 (1992/824006)

ORDRE de 7 de gener de 1992, de la Conselleria de Sanitat i Consum, per la qual dicta normes per a la concessió de subvencions a les corporacions locals en matèria de suport i defensa del consumidor i usuari per a l'exercici 1992.
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/01/07/(4)/dof/vci/html**

### Dades del document

Número de DOGV
:   1728

Data del DOGV
:   20-02-1992

Secció del DOGV
:   DISPOSICIONS GENERALS

Número del document
:   1992/824006


Data del document
:   07-01-1992

Organisme emissor
:   Conselleria de Sanitat i Consum

Tipus de document
:   Ordre

Ordre de 7 de gener de 1992, de la Conselleria de Sanitat i Consum, per la qual dicta normes per a la concessió de subvencions a les corporacions locals en matèria de suport i defensa del consumidor i usuari per a l'exercici 1992.  
A fi de desplegar de forma més eficaç la defensa dels drets que l?Estatut de Consumidors i Usuaris de la Comunitat Valenciana reconeix com a drets bàsics, com ara el dret a la protecció contra els riscos que poden afectar la salut o la seguretat, el dret a la defensa dels interessos econòmics legítims o el dret a la informació, cal dur a terme una acció coordinada amb les entitats locals.  
Les oficines municipals d'informació al consumidor constitueixen un element essencial, per la seua proximitat al ciutadà, per a la realització de tasques tan necessàries com la inspecció i el control de béns, la informació directa al consumidor i la realització d'activitats formatives.  
Per tot això, amb la intenció de desenvolupar una política integrada en matèria de consum, segons el que disposa l'article setze de l?Estatut de Consumidors i Usuaris de la Comunitat. Valenciana,  
ORDENE:  
Article primer  
Els ajuntaments o les mancomunitats de municipis radicats a l'àmbit territorial de la Comunitat Valenciana podran sol·licitar subvenció per al finançament de les despeses produïdes per la seua actuació en defensa i suport dels consumidors i usuaris durant l'exercici 1992, en els termes que estableix aquesta ordre.  
Article segon  
Les subvencions seran destinades a:  
1. la creació de noves oficines municipals d'Informació al Consumidor (OMIC), o a  
2. la potenciació de les OMIC ja existents, incloent-hi la millora de les instal·lacions i l'adquisició d'equipament adequat (mitjans materials, tècnics, etc.). En aquest cas caldrà acreditar que:  
a) Estan obertes al públic durant quatre hores al dia, com a mínim, els dies laborables, i estan identificades clarament, de manera que se n'adverteixen fàcilment l?existència i la ubicació.  
b) Disposen de personal tècnic adequat per a proporcionar als usuaris i consumidors interessats la informació i l'assessorament que necessiten respecte als seus drets o a la manera d'exercir-los.  
c) Atenen les consultes, reclamacions i denúncies dels consumidors i usuaris.  
Article tercer  
Les entitats locals interessades hauran de presentar una sol·licitud, segons el model de l'annex, en el registre general de la Conselleria de Sanitat i Consum, c/ Rodríguez Fornos, núm. 4, 46839 València, o mitjançant qualsevol de les formes que preveu l'article 66 de la Llei de Procediment Administratiu.  
El termini per a la presentació d'aquestes sol·licituds serà d'un mes comptador des de l?endemà de la publicació d'aquesta ordre en el DOGV.  
Article quart  
Caldrà adjuntar a la sol·licitud la documentació següent, segons el cas:  
1. Si se sol·licita subvenció per a la creació d'una OMIC:  
a) Memòria descriptiva on se'n determine la ubicació, els mitjans materials i personals amb què serà proveïda, i el pressupost inicial de funcionament.  
b) Pressupost detallat de les despeses d'instal·lació i, si cal, informe de les obres que és necessari fer, subscrit per un tècnic competent.  
c) Antecedents de la corporació en matèria de protecció del consumidor i usuari, si escau.  
2. Si se sol·licita subvenció per a la potenciació d'una OMIC ja existent:  
a) Memòria descriptiva de les activitats de caràcter informatiu i formatiu que es desenvoluparan, que indique el col·lectiu a què s'adrecen, l?Objectiu i el calendari d'accions previst.  
b) Pressupost detallat de les despeses generades per cadascuna de les activitats proposades. S'hi inclouran de forma detallada les despeses d'equipament o de material inventariable que es requeresca per a la seua realització o per a la millora dels serveis que s'ofereixen als ciutadans.  
c) Memòria de les activitats realitzades l'any anterior i del seu resultat.  
d)Informe sobre les campanyes d'inspecció i presa de mostres que es faran per compte propi o en col·laboració amb la Direcció General de Consum, detallant-ne l?àmbit d'actuació i el nombre de persones que s'hi destinen.  
e) Si se sol·licita una subvenció per a obres, tant per a la instal·lació d'una nova OMIC com per a la potenciació d'una ja existent, còpia del projecte.  
3. En ambdós casos caldrà adjuntar la següent documentació:  
a) Certificat de la secretaria de la corporació que acredite la població de dret del municipi o la mancomunitat. En municipis amb variacions estacionals de població importants, s'informarà sobre aquestes variacions de manera aproximada.  
b) Certificat, lliurat per la secretaria de la corporació, que acredite l'acord adoptat per l?òrgan municipal competent. En aquest acord cal que es consideren l'aprovació del programa corresponents, la sol·licitud de subvenció la seua quantia, el compromís de finançar la part no subvencionada, i l'afectació indefinida dels béns que es puguen adquirir a la finalitat a la qual foren atorgats.  
c) Certificat, lliurat per la intervenció o la secretaria de la corporació, en què conste l?obtenció de subvencions o ajudes per a la mateixa finalitat, procedents d'administracions o ens públics.  
d) Certificat lliurat per l?entitat bancària on l'ajuntament desitge que es facen els possibles ingressos, que acredite el nombre del compte i el titular, que haurà de coincidir amb el beneficiari de la subvenció.  
4. En cap cas se subvencionaran:  
a) Les activitats que no siguen adreçades a la formació i la promoció dels consumidors.  
b) Les despeses corrents de manteniment.  
c) Les despeses de personal, llevat la part que es destine a activitats d'inspecció i control.  
Article cinquè  
La concessió de les subvencions seguirà aquest criteris:  
1. Qualitat i interés dels programes presentats en matèria de formació i informació del consumidor i usuari, i col·laboració en els programes d'educació per al consumidor a l?escola.  
2. La realització de campanyes d'inspecció que es duguen a terme en col·laboració amb la Direcció General de Consum o per iniciativa de la corporació.  
3. Que el municipi tinga una població superior a 15.000 habitants de dret o variacions estacionals de població importants, o bé que siga una mancomunitat de municipis.  
4. El grau de compliment del programa d'actuacions presentat l'any anterior.  
5. L'obtenció concurrent de subvencions o ajudes atorgades per altres administracions públiques o ens públics o privats per a les mateixes finalitats.  
Article sisé  
L'import total de la subvenció concedida no podrà superar el 50% de les despeses pressupostades per l?entitat peticionària de la sol·licitud.  
Les corporacions locals que reben subvenció es comprometen al finançament i la realització dels programes presentats, qualsevol que siga la quantia de la subvenció concedida.  
Podrà ser causa de denegació de la subvenció el fet de no haver justificat degudament les subvencions concedides en anys anteriors.  
Article seté  
El Conseller de Sanitat i Consum, a proposta de la Directora General de Consum, dictarà resolucions per les quals es concediran les subvencions amb càrrec als pressupostos de la Generalitat Valenciana, secció 10, servei 03, programa 443.40, línia 401/000/92, per un import màxim de 71.796.639 PTA per a despeses corrents, i línia 701/000/92, per un import màxim de 50.680.532 de pessetes per a despeses d'inversió. En aquestes resolucions es determinaran les quantitats que corresponguen a cada entitat.  
Qualsevol alteració de les condicions tingudes en compte per a la concessió de les subvencions, o l?obtenció concurrent de subvencions o ajudes atorgades per altres administracions o ens públics o privats, podran produir la modificació de la resolució de concessió.  
Article vuité  
L'ordre del pagament de les subvencions serà conforme als criteris continguts en la Llei de Pressupostos de la Generalitat Valenciana per a 1992, que estableix:  
Les transferències corrents i de capital concedides per la Generalitat Valenciana, en aquest cas per la Conselleria de Sanitat i Consum, a les corporacions locals, seran satisfetes en els termes següents:  
1. Un 60% del seu import es lliurarà immediatament quan se'n faça la concessió.  
2. Un 25% es pagarà després de l'aportació i comprovació de la documentació justificativa de l'aplicació correcta de la quantitat lliurada en ser concedida la subvenció. '  
3. La resta la pagarà la Generalitat quan la corporació justifique el compliment del que s'haja convingut, l?execució de la despesa programada o la conclusió de l?obra.  
Article novè  
Les despeses es justificaran mitjançant la tramesa de fotocòpies compulsades de les factures i de les seues corresponents ordres de pagament, o bé mitjançant un certificat de les despeses, segons el model de l'annex II d'aquesta ordre, lliurat per la intervenció o la secretaria de la corporació, amb el vist-i-plau de l'alcaldia, en què s'hauran d'especificar l'import de les despeses contretes per l'activitat, els perceptors, amb l'especificació del concepte i de l'import, i el lloc on queden dipositats els documents originals, que hauran de ser custodiats per l'entitat.  
Les factures o els justificants hauran de tenir data de l?exercici 1992.  
Segons que estableix l'article 47.9 del text refós de la Llei d'Hisenda Pública de la Generalitat Valenciana (DOGV núm. 1.588, de 17.07.91), seran procedents el reintegrament de les quantitats percebudes i l?exigència de l?interés de demora des del moment del pagament de la subvenció en els casos següents:  
1. Incompliment de l?obligació de justificació.  
2. Obtenció de la subvenció sense reunir-hi les condicions.  
3. Incompliment de la finalitat per a la qual fou concedida la subvenció.  
4. Incompliment de les condicions imposades als beneficiaris per causa de la concessió de la subvenció.  
Igualment, en el supòsit que les aportacions de les altres administracions o ens públics o privats superen el cost de l'activitat que es desplegue, quan la subvenció principal siga de la Generalitat Valenciana, caldrà retornar-li l?excés obtingut.  
DISPOSICIO FINAL  
Aquesta ordre vigirà des de l?endemà de la seua publicació en el Diari Oficial de la Generalitat Valenciana.  
València, 7 de gener de 1992.  
El Conseller de Sanitat i Consum,   
JOAQUIN COLOMER SALA  
ANNEX I  
?, Alcalde-president/Alcaldessa-presidenta de l'Ajuntament d ...,província d amb, NIF en el seu nom i representació,  
EXPOSE  
Que, d'acord amb el que disposa l'Ordre de la Conselleria de Sanitat i Consum, de 7 de gener de 1992 (DOGV núm. ..., de data ... ), per la qual dicta les normes per a la concessió de subvencions a corporacions locals en matèria de suport i defensa del consumidor i usuari per a l'exercici 1992, i en compliment de l'acord del ple de la corporació celebrat el dia ...,  
SOL·LICITE:  
Subvenció, en els termes previstos en l'esmentada disposició, per un import total d ... pessetes, que no supera el 50% del pressupost presentat, i que es desglossa en ... pessetes de despeses corrents i ... pessetes de despeses d'inversió. S'adjunta la documentació que s'hi exigia.  
?,? d ... de 1992  
Segell de la corporació Signatura  
CONSELLERIA DE SANITAT I CONSUM  
ANNEX II  
..., Secretari/ària o Interventor/a de l'Ajuntament d ...  
CERTIFIQUE: que les despeses produïdes pel desenvolupament de l'activitat realitzada en defensa del consumidor, denominada ... i organitzada per aquesta entitat entre els dies ... d ... i ... d ... de 1992, per a la qual se sol·licità una subvenció segons la normativa vigent per a 1992 en matèria de subvencions, són les següents:  
Perceptor (1) Concepte (2) Import  
   
   
   
 Total   
Els justificants originals es troben dipositats i custodiats al domicili: ..., d'aquesta entitat, a disposició de qualsevol comprovació que es faÇa.  
1 perquè conste i siga presentat en la Conselleria de Sanitat i Consum, estenc aquest document.  
... 1 ... d... de 1992 Signatura i segell  
Vist i plau   
L'alcalde/essa o president/a  
(1) Feu-hi una llista nominal de tots els perceptors.   
(2) Despeses detallades.


Còpia Permalink ELI